Ilaq-ak ihi ad tḥemmleḍ ayen k-iḍerrun i snat ssebbat. Yiwet, imi ayagi yettwaxdem-ak i kečč, iwulem-ak, u yeḍra-k fidra-k, seg usawen, si zik. Tayeḍ, imi ayen d-iḍerrun d yal wa seg-neɣ yettekkea deg ubrid i iṣeḥḥan, akken i iwulem, s lqedra n Zeus ! d ukemmel ula n win yeṭṭfen ddunit meṛṛa. Ddunit, ihi, ad d-taf iman-is tettwagezzer, lukan ad as-tekkseḍ kra seg yeḥricen yeddukklen deg-s. Maca, tebḍiḍ tadukli-a, s lǧehd, mi ara d-tekkeḍ nnig n wayen kiḍerrun, ahat tneqqeḍ-tt.